
Comunicat de presă privind implementarea proiectului “Reabilitarea ecologica a râului Balasan în vederea atingerii obiectivelor de mediu”
Data: ...10.2026


Administrația Națională „Apele Romane” - Administrația Bazinală de Apă Jiu a finalizat execuția lucrărilor din cadrul proiectului “Reabilitarea ecologica a râului Balasan în vederea atingerii obiectivelor de mediu”.
Proiectul a fost finanțat prin POIM 2014-2020, Axa Prioritară 4 – Protecția mediului prin măsuri de conservare a biodiversității, monitorizarea calității aerului și decontaminarea siturilor poluate istoric, Obiectivul Specific 4.1 – Creșterea gradului de protecție și conservare a biodiversității și refacerea ecosistemelor degradate și din bugetul de stat, implementarea sa fiind continuată și prin intermediul Programului Dezvoltare Durabilă (PDD) 2021-2027.
Obiectivul de investiții s-a concentrat pe cele două corpuri de apă ale râului Balasan, pe sectoare de râu situate exclusiv în afara ariilor protejate, respectiv: Balasan izvor - aval și Balasan aval Băilești - confluență Dunăre.
Lucrările executate sunt amplasate în intravilanul localităților Dobridor și Băilești, pe aceste sectoare de râu fiind realizate renaturarea malurilor, precum și refacerea patului albiei prin introducerea de material reprezentat în general din piatră, pietriș în albia regularizată. De asemenea, deoarece pe sectorul Covei - Catane s-au identificat în albia râului multe specii invazive cu efecte asupra biodiversității, pe acest sector s-a propus ecologizarea albiei prin măsuri adecvate de management al vegetației acvatice. Pe acest sector s-au identificat 3 brațe moarte care sunt propuse pentru reconectare.

Prin implementarea activităților prevăzute în acest proiect este așteptată o îmbunătățire a potențialului ecologic prin reabilitarea sectoarelor degradate ale râului Balasan, care reprezintă aproximativ 50% din lungimea acestuia, respectiv sectorul Balasan: izvor-amonte RONPA0417 - corpul de apă RORW14.1.26_B166 și sectorul Balasan: aval ROSCI0288-amonte RORMS0009 - corpul de apă RORW14.1.26_B167.

Este important de menționat faptul că pe lângă creșterea potențialului ecologic al corpurilor de apă administrate de ABA Jiu pe râul Balasan, implementarea acestui proiect va aduce beneficii importante pentru biodiversitate în cel putin 5 arii protejate învecinate: RONPA0417, RONPA0413, ROSPA0154, ROSCI0288 și RORMS0009, care au legatură directă cu râul Balasan, respectiv cu sectoarele de râu reabilitate prin acest proiect. Zona reabilitată ecologic va deveni un mediu mai curat, mai sănătos, mult mai aproape de obiectivele DCA 60/2000/CE, a Directivei Habitate 92/43/CE și a Directivei Păsări 2009/147/CE.
Astfel, capacitățile fizice realizate sunt:
I. Amenajare și ecologizare albie 13,975 km din care:
· 10 km amenajare și ecologizare râu Balasan;
· 3,975 km reconectare brațe moarte.

II. Renaturarea malurilor 9,71 km din care:
· 6036 m mal stâng și mal drept – Dobridor. 

[bookmark: _Hlk180145937]Valoarea totală a lucrărilor executate este de: 19.505.821,14 lei (85% din Fondul European de Dezvoltare Regională și 15% din bugetul de stat).                                              
Perioada de desfășurare a proiectului 
Proiectul a fost inițiat în ianuarie 2020 și se va desfășura până în 31 decembrie 2026. Pe parcursul acestei perioade, toate măsurile planificate  vor fi implementate, iar impactul asupra mediului va fi monitorizat pentru a se asigura sustenabilitatea proiectului  pe termen lung.
Contact:
Administrația Bazinală de Apă Jiu
Telefon: 0251-426655
Email: secretariat@daj.rowater.ro 
Website: https://jiu.rowater.ro 
Disclaimer:
Proiect cofinanțat de Uniunea Europeană și Ministerul Mediului, Apelor și Pădurilor, prin Programul POIM 2014-2020 și Programul Dezvoltare Durabilă 2021 -2027

